WHA พุ่งเกือบ 4% ลุ้นแตะเป้า 3.70 บ. เก็ง Q4/59 กำไรสูงสุดของปี
WHA พุ่งเกือบ 4% ลุ้นแตะเป้า 3.70 บ. เก็ง Q4/59 กำไรสูงสุดของปี ล่าสุด ณ เวลา 11.41 น. อยู่ที่3.18 บาท บวก 0.12 บาท หรือ 3.92% สูงสุด 3.20 บาท ต่ำสุด 3.10 บาท ด้วยมูลค่าซื้อขาย 753.07 ล้านบาท
12 ม.ค. 2560

ผู้สื่อข่าวรายงานว่า ราคาหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 11.41 น. อยู่ที่3.18 บาท บวก 0.12 บาท หรือ 3.92% สูงสุด 3.20 บาท ต่ำสุด 3.10 บาท ด้วยมูลค่าซื้อขาย 753.07 ล้านบาท ขณะที่ดัชนีตลาดหุ้นไทยโดยรวมบวก 0.10%

บล.ซีไอเอ็มบี ระบุในบทวิเคราะห์ ว่า WHA คาดไตรมาส 4/59 จะเป็นไตรมาสที่ WHA ทำกำไรสูงสุดของปีจากแผนขายสินทรัพย์จำนวนมากประกอบด้วย 1) การขายโรงงานและคลังสินค้ามูลค่า 6.17 พันล้านบาทให้กับ HREIT, 2) การขายคลังสินค้ามูลค่า 4.19 พันล้านบาทให้กับ WHART และ 3) การขายคลังสินค้ามูลค่า 2.35 พันล้านบาทให้กับบริษัทร่วมทุนระหว่าง WHA (ถือหุ้น 51%) และ Daiwa House Industry (49%) ซึ่งหลังการขายสินทรัพย์
ขณะที่คาดว่า WHA จะมีอัตราส่วนหนี้สินต่อทุนลดลงจาก 2.21 เท่า ในปี 58 เป็น 1.84 เท่า ในสิ้นปี 59  ราคาหุ้นยังมีอัพไซด์จากราคาเป้าหมาย 3.70 บาท